親屬選擇係進化論上嘅一個概念，指物競天擇嘅過程當中，會保護自己親屬嘅個體會有比較高嘅進化適應性－例如如果一個基因a會令一隻動物本能上噉想保護自己嘅親屬，噉基因a會比較大機會會流傳到落嚟，因為帶有基因a嘅動物嘅兄弟姐妹同仔女好可能都會帶有基因a，所以對於基因嚟講，致使隻生物保護自己嘅親屬會有利於個基因嘅傳播。